section_heading: Katolička katedrala
paragraph_text: Katedrala Rođenja Male Gospe je katedralna crkva Trebinjsko-mrkanske biskupije. Gradnja joj je započeta 1880. Obnovljena je krajem Prvog svjetskog rata kada su postavljeni i vitraji, darovi uglednih trebinjskih obitelji. Postojala su dva plana za izgradnju zvonika: prvi je iz 1913. tadašnjeg velikog arhitekte Karla Paržika, a drugi je iz 1917. po nacrtu arh. Kocha. Današnji zvonik pokraj crkve sagrađen je 1928. Crkva je uzdignuta na dostojanstvo katedrale 1999. ukazom Kongregacije za evangelizaciju naroda uz odobrenje Pape Ivana Pavla II.